**GHIDUL SOLICITANTULUI SIMPLIFICAT**

**Pentru pregătirea portofoliului de proiecte**

**pentru perioada de programare 2021-2027, în domeniul specializării inteligente,**

**din Regiunea Centru**

**în conformitate cu Programul Operațional Asistență Tehnică (POAT) 2014-2020**

**şi OUG 88/2020**

**AGENŢIA PENTRU DEZVOLTARE REGIONALĂ CENTRU**

**27 Ianuarie 2021**

Cuprins

[BAZA LEGALĂ: 2](#_Toc57108393)

[DEFINIȚII: 4](#_Toc57108394)

[Capitolul 1. Informaţii despre apelul de proiecte 7](#_Toc57108395)

[1.1 Informaţii generale 7](#_Toc57108396)

[1.2 Alocarea stabilită pentru apelul de proiecte 8](#_Toc57108397)

[1.3 Valoarea maximă a proiectului 9](#_Toc57108398)

[1.4 Schema de ajutoare de minimis/ajutoare de stat 9](#_Toc57108399)

[Capitolul 2. Reguli pentru acordarea finanțării 14](#_Toc57108400)

[2.1 Solicitanți eligibili 14](#_Toc57108401)

[2.2 Eligibilitatea solicitării de sprijin 15](#_Toc57108402)

[2.3 Eligibilitatea cheltuielilor 19](#_Toc57108403)

[2.3.1 Baza legală 19](#_Toc57108404)

[2.3.2 Cheltuielile eligibile pentru beneficiarii finali ai schemei de ajutoare de stat și de minimis 20](#_Toc57108405)

[2.3.3 Cheltuieli neeligibile 21](#_Toc57108406)

[2.4 Modalitatea de acordare a ajutoarelor de stat și de minimis 22](#_Toc57108407)

[2.5 Depunerea solicitărilor de sprijin în cadrul apelului 22](#_Toc57108408)

[Capitolul 3. Procesul de evaluare și selecție 23](#_Toc57108409)

[3.1 Descriere generală 23](#_Toc57108412)

[3.2 Criterii pentru selecţia solicitărilor de sprijin 25](#_Toc57108413)

[3.3 Renunțarea la solicitarea de sprijin 25](#_Toc57108414)

[3.4 Depunerea și soluționarea contestațiilor 26](#_Toc57108415)

[Capitolul 4. Contractarea proiectelor 27](#_Toc57108416)

[Capitolul 5. Anexe 28](#_Toc57108417)

Prezentul ghid simplificat al solicitantului a fost elaborat de Agenţia pentru Dezvoltare Regională Centru în calitate de administrator de schemă de minimis / ajutor de stat în conformitate cu prevederile Programului Operațional Asistență Tehnică (POAT) 2014-2020 şi a OUG nr. 88 / 2020 pentru susţinerea actorilor regionali în pregătirea de proiecte strategice în domeniul Specializării Inteligente în vederea finanţării acestora în perioada 2021 – 2027, accelerând, astfel, procesul de absorbţie al fondurilor alocate.

Finanţarea este asigurată din Programul Operațional Asistență Tehnică (POAT) 2014-2020, Axa prioritară 1 „Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri”, Obiectivul Specific 1.1 „Întărirea capacității beneficiarilor de proiecte finanțate din FESI de a pregăti şi de a implementa proiecte mature”, Acțiunea 1.1.1 „Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI”.

În situaţia în care pe parcursul apelului de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, Agenţia pentru Dezvoltare Regională Centru îşi rezervă dreptul de a aduce completări sau modificări ale conţinutului acestuia, prin publicarea unei versiuni revizuite. Astfel, vă recomandăm să consultaţi periodic website-urile Agenţiei, [www.adrcentru.ro](http://www.adrcentru.ro) și [www.regio-adrcentru.ro](http://www.regio-adrcentru.ro). În cazul în care există nelămuriri sau este necesară clarificarea anumitor aspecte prevăzute în documentul prezent şi anexele la acesta, le puteţi sesiza la adresele de e-mail [office@adrcentru.ro](mailto:office@adrcentru.ro) sau [programe@adrcentru.ro](mailto:programe@adrcentru.ro).

# BAZA LEGALĂ:

Prezentul ghid este elaborat în conformitate cu:

• Programul Operaţional Asistenţă Tehnică 2014-2020, aprobat prin decizia Comisiei Europene nr. C(2014)10221 din data 18.12.2014, cu modificările și completările ulterioare[[1]](#footnote-1);

• Ghidul Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, cu modificările ulterioare;[[2]](#footnote-2)

• Schema de ajutor de stat și de minimis aprobată prin Ordinul Ministrului Fondurilor Europene nr. 894 din 3 august 2020, publicat în Monitorul Oficial, Partea I, nr. 769 din 24 august 2020[[3]](#footnote-3)

• Ordonanța de urgență a Guvernului nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM)[[4]](#footnote-4);

* Ordonanța de urgență a Guvernului nr. 40/2015 privind gestionarea financiara a fondurilor europene pentru perioada de programare 2014 -2020, prevede următoarele cu privire la parteneriatele cu mediul privat[[5]](#footnote-5):
* **Articolul 28** Proiectele finanțate din fonduri europene pot avea ca beneficiari parteneriate compuse din două sau mai multe entități cu personalitate juridică, înregistrate în România și/sau în statele membre ale Uniunii Europene, cu condiția desemnării ca lider al parteneriatului a unei entități înregistrate fiscal în România, excepție făcând proiectele pentru care beneficiar este o grupare europeană de cooperare teritorială.
* **Articolul 29(1)** Pentru implementarea proiectelor prevăzute la art. 28, entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă, cel puțin, principiile transparenței, tratamentului legal, nediscriminării și utilizării eficiente a fondurilor publice.(2) Autoritățile de management stabilesc prin ghidurile aferente operațiunilor finanțate din fonduri europene categoriile de activități care nu pot fi realizate de către partenerii entități private în implementarea proiectelor prevăzute la alin. (1).(3) În cazul nerespectării prevederilor alin. (1) și (2), cheltuielile efectuate de partenerul entitate privată sunt neeligibile.

• Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

• Ordonanța Guvernului nr. 57 din 16 august 2002 privind cercetarea ştiinţifică şi dezvoltarea tehnologică, cu modificările și completările ulterioare;

• Ordonanța Guvernului nr. 14 din 24 ianuarie 2002 privind constituirea și funcționarea parcurilor științifice și tehnologice

• Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;

• Hotărârea Guvernului nr. 348 din 30.04.2020 pentru modificarea și completarea HG nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr. 66/2011, cu modificările și completările ulterioare;

• Hotărârea Guvernului nr. 398 din 27 mai 2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;

• Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;

• Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;

• Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;

• Ordonanța de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;

• Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;

* Regulamentul (UE) nr. 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene;

• REGULAMENTUL (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;

• Strategia națională pentru competitivitate 2015-2020 (SNC)[[6]](#footnote-6);

• Strategia națională de cercetare, dezvoltare și inovare 2014-2020 (SNCDI)[[7]](#footnote-7):

• Strategia de Specializare Inteligentă a Regiunii Centru[[8]](#footnote-8).

# DEFINIȚII:

În sensul prezentului ghid, următorii termeni se definesc astfel:

1. ajutor de minimis – ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre;
2. ajutor de stat - avantaj economic acordat din surse sau resurse de stat ori gestionate de stat, sub orice formă, care denaturează sau amenință să denatureze concurența prin favorizarea anumitor întreprinderi sau sectoare de producție, în măsura în care acesta afectează schimburile comerciale dintre statele membre;
3. administrator al schemei de ajutoare de stat și de minimis – persoană juridică delegată – ADR Centru – de către furnizor să deruleze proceduri în domeniul ajutoarelor de stat și de minimis în numele furnizorului;
4. beneficiar de ajutor de ajutor de stat/minimis - unitățile administrativ-teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau individual cu oricare dintre entitățile de mai sus locale în condițiile OUG nr. 88/2020;
5. contract de finanțare – actul juridic semnat între AM POAT, pe de o parte, și administratorul schemei de ajutoare de stat și de minimis, pe de altă parte, prin care se stabilesc drepturile și obligațiile corelative ale părților în vederea implementării operațiunilor în cadrul POAT;
6. contract de acordare a sprijinului financiar – actul juridic semnat între administratorul schemei de ajutoare de stat și de minimis și beneficiarul ajutorului de stat/minimis, prin care se stabilesc drepturile și obligațiile corelative ale părților în vederea implementării măsurilor finanțate prin schema de ajutoare de stat și de minimis;
7. furnizor de ajutoare de stat și de minimis - Ministerul Fondurilor Europene, prin AM POAT;
8. documentație tehnico-economică destinată proiectelor de specializare inteligentă - studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnico-economice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente;
9. întreprindere - orice entitate care desfășoară o activitate economică, indiferent de statutul său juridic și de modul în care este finanțată;
10. microîntreprindere – întreprindere care are mai puțin de 10 salariați și a cărei cifră de afaceri anuală și/sau al cărei bilanț anual total nu depășește 2 milioane euro, în conformitate cu prevederile anexei 1 la Regulamentul (UE) nr. 651/2014;
11. întreprindere mică - întreprindere care are mai puțin de 50 de salariați și a cărei cifră de afaceri anuală și/sau al cărei bilanț anual total nu depășește 10 milioane euro, în conformitate cu prevederile anexei 1 la Regulamentul (UE) nr. 651/2014;
12. întreprindere mijlocie- întreprindere care are mai puțin de 250 de salariați și a cărei cifră de afaceri anuală nu depășește 50 milioane de euro și/sau al cărei bilanț anual total nu depășește 43 milioane euro, în conformitate cu prevederile Regulamentului (UE) nr. 651/2014;
13. întreprindere aflată în dificultate - întreprindere care se află în cel puțin una din situațiile următoare:
    * 1. în cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1 ), iar „capital social” include, dacă este cazul, orice capital suplimentar.
      2. în cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.
      3. atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.
      4. atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
      5. în cazul unei întreprinderi care nu este un IMM, atunci când, în ultimii doi ani:
         1. raportul datorii/capitaluri proprii al întreprinderii este mai mare de 7,5 și
         2. capacitatea de acoperire a dobânzilor calculată pe baza EBITDA se situează sub valoarea 1,0.
14. ONG - persoane juridice constituite de persoane fizice sau persoane juridice care urmăresc desfășurarea unor activități în interes general sau în interesul unor colectivități locale ori, după caz, în interesul lor personal nepatrimonial;
15. universitate - instituție de învățământ superior organizată în facultăți care conferă grade academice;
16. institut de cercetare – instituție de drept public și de drept privat care are în obiectul de activitate cercetarea;
17. strategie de specializare inteligentă - strategii naționale sau regionale în domeniul inovării care stabilesc priorități în scopul de a crea un avantaj competitiv prin dezvoltarea punctelor tari proprii cercetării și inovării și prin corelarea acestora cu nevoile întreprinderilor în vederea abordării coerente a oportunităților emergente și a evoluțiilor pieței, evitând suprapunerea și fragmentarea eforturilor; o astfel de strategie de specializare inteligentă poate lua forma unui cadru politic strategic în domeniul cercetării și inovării (C&I) la nivel național sau regional sau poate fi inclusă într-un astfel de cadru;
18. inovare - reprezintă introducerea pe piaţă de noi produse (bunuri şi servicii) sau de produse (bunuri şi servicii) semnificativ îmbunătăţite, care presupun procese noi sau semnificativ îmbunătăţite de producţie sau de furnizare de servicii. Inovarea la nivel de produs şi proces poate fi însoţită de noi metode şi modele (de organizare, de marketing, de comercializare etc.) sau metode şi modele semnificativ îmbunătăţite. Inovarea se bazează pe utilizarea cunoştinţelor, a tehnologiei şi ţine cont de oportunităţile existente pe piaţă, de trenduri europene, globale. Noutatea sau îmbunătăţirea în general se raportează la ceea ce există deja pe piaţa internă, însă pot exista şi inovaţii disruptive, ceea ce înseamnă inovare prin care sunt create pieţe noi sau sunt reconfigurate cele existente.
19. Întreprindere unică, în conformitate cu prevederile art. 2 alin. (2) din Regulamentul (UE) nr. 1.407/2013, include toate întreprinderile între care există cel puțin una dintre relațiile următoare:

(i) o întreprindere deține majoritatea drepturilor de vot ale acționarilor sau ale asociaților unei alte întreprinderi;

(ii) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

(iii) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

(iv) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

1. Întreprinderile care întrețin, prin intermediul uneia sau mai multor întreprinderi, oricare dintre relațiile la care se face referire la pct. (i)-(iv) sunt considerate întreprinderi unice;
2. Solicitare de sprijin – formular completat de către solicitant pentru a obține finanțare în cadrul Schemei;
3. Cheltuieli eligibile – cheltuieli care potrivit prezentei Scheme constituie baza de calcul pentru ajutorul de stat/minimis ce poate fi acordat;
4. Cheltuieli neeligibile – cheltuieli inerente realizării proiectelor, care nu se finanțează prin prezenta Schemă;
5. Contribuția proprie a beneficiarului la valoarea eligibilă a proiectului – diferența dintre totalul cheltuielilor eligibile ale proiectului și valoarea maximă a ajutorului de stat/minimis acordat;
6. Data acordării ajutorului de stat/minimis – data la care dreptul legal de a primi ajutorul de stat/minimis este conferit beneficiarului în conformitate cu regimul juridic național aplicabil, respectiv data semnării Contractului de acordare a sprijinului financiar;
7. Intensitatea ajutorului de stat/minimis – valoarea brută a ajutorului exprimată ca procent din costurile eligibile, înainte de deducerea impozitelor și a altor taxe. Costurile eligibile se actualizează la valoarea pe care o au la momentul acordării ajutorului;
8. Solicitant de ajutor de stat/minimis – persoană juridică ce depune o solicitare de sprijin. Acesta dobândește calitatea de beneficiar de ajutor de stat/de minimis dacă solicitarea sa este selectată pentru finanțare. Poate avea calitatea de solicitant atât o entitate individuală cât și mai multe entități sub formă de parteneriat.

# Capitolul 1. Informaţii despre apelul de proiecte

## 1.1 Informaţii generale

În baza prezentului ghid se va lansa apelul de proiecte ”**Sprijin pentru pregătirea proiectelor de infrastructură în domeniul specializării inteligente în Regiunea Centru**”, cu depunere la termen.

Prezentul apel de proiecte se desfășoară în cadrul Programului Operațional Asistență Tehnică 2014-2020, Axa Prioritară: 1. Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri, Obiectivul specific: 1.1 - Întărirea capacității beneficiarilor de proiecte finanțate din FESI de a pregăti şi de a implementa proiecte mature, Acțiunea 1.1.1: Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI, în conformitate cu OUG nr. 88/2020.

Prin apelul de proiecte dedicat, aferent OS 1.1, acțiunii 1.1.1, se va finanța elaborarea următoarelor documentații tehnico-economice pentru proiecte de infrastructură pe domeniul de specializare inteligentă:

* studiul de fezabilitate sau documentația de avizare a lucrărilor de intervenții, după caz;
* proiect pentru autorizarea/desființarea executării lucrărilor;
* proiectul tehnic de execuție.

În funcție de tipul proiectelor, se va acorda sprijin și pentru documentații de tipul:

* plan de afaceri;
* studiu de marketing;
* studiu de oportunitate;
* studiu geotehnic;
* studiu pentru obținerea acordurilor/avizelor de mediu;
* studiu arheologic, studiu hidrologic;
* studiu topografic;
* documentație cadastrală;
* precum și orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente.

Pentru a obține sprijin financiar, documentația va fi elaborată în conformitate cu HG nr. 907/2016, cu modificările și completările ulterioare, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice. **Planurile de afaceri și studiile de marketing pot fi finanțate ca documente accesorii la studiile tehnice.**

**ATENȚIE! Beneficiarii documentațiilor pentru care se acordă sprijinul financiar în condițiile prezentului ghid au obligația de a depune cereri de finanțare în perioada de programare 2021-2027 pentru proiectele pentru care au fost pregătite documentațiile. În caz contrar, beneficiarii documentațiilor sunt obligați să returneze sumele de bani primite conform contractelor de acordare a sprijinului financiar. Sancțiunea pentru nedepunerea acestor cereri de finanțare constă în recuperarea sumelor de bani primite conform contractelor de acordare a sprijinului financiar. În vederea recuperării sumelor de bani, AM POAT va emite titluri de creanță conform prevederilor OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.**

ADR Centru va încheia cu beneficiarii de sprijin financiar, aşa cum sunt enumeraţi la punctul 2.1 din prezentul document, contracte de acordare a sprijinului financiar în vederea acordării ajutorului de stat/minimis.

## 1.2 Alocarea stabilită pentru apelul de proiecte

Alocarea bugetară la nivel regional aferentă acestui apel este:

|  |  |  |  |  |
| --- | --- | --- | --- | --- |
| **Nr. crt** | **Regiunea** | **Valoare totală**  **(lei)** | **Din care alocare pentru ajutor de minimis (lei)** | **Din care alocare pentru ajutor de stat (lei)** |
| **1** | **CENTRU** | **4.489.303** | **3.142.511** | **1.346.792** |

Dacă, în urma finalizării procesului de selecție a solicitărilor de sprijin, alocarea financiară dedicată unei regiuni nu este accesată în întregime, AM POAT poate realiza realocări către alte regiuni în baza unei analize a nevoilor identificate la nivel regional, cu acordul ADR de la care se realocă sume.

## 1.3 Valoarea maximă a proiectului

Bugetul maxim pentru elaborarea documentației aferente unui proiect de infrastructură pentru specializare inteligentă este de 5% din valoarea investiției preconizate. Valoarea preconizată a investiţiei va fi prezentată într-o notă justificativă, anexată la fişa de proiect.

Valoarea sprijinului financiar acordat în cadrul schemei de ajutoare de stat și de minimis este de:

* maximum alocarea regională în cadrul apelului, în cazul ajutoarelor de stat;
* maximum 200.000 euro/proiect (solicitare de sprijin) (respectiv 100.000 euro pentru întreprinderile unice care efectuează transport de mărfuri în contul terților sau contra cost), în cazul ajutoarelor de minimis, cu respectarea prevederilor aplicabile referitoare la intensitate în trei ani fiscali consecutivi, după cum se detaliază la subcapitolul 1.4.

**Pentru calculul valorilor în euro se va utiliza cursul inforeuro din luna noiembrie 2020, 1 euro=4,8751 lei.**

## 1.4 Schema de ajutoare de minimis/ajutoare de stat

În vederea obținerii finanțării pentru pregătirea documentațiilor necesare proiectelor în domeniul specializării inteligente se aplică schema de ajutor de stat mixtă (ajutor de stat și ajutor de minimis) astfel:

* Ajutorul de minimis se acordă în proporție de până la 100%;
* Pentru accesarea ajutorului de stat, beneficiarul trebuie să asigure o cofinanțare de minim 50% din valoarea eligibilă a proiectului.

**În cazul solicitării de sprijin pentru elaborarea documentațiilor tehnico-economice pentru proiectele de investiții ce urmează a fi depuse în parteneriat în perioada de programare 2021-2027, încadrarea sprijinului acordat ca ajutor de minimis/ajutor de stat exceptat se stabilește de la caz la caz, în funcție de solicitantul de ajutor care va utiliza documentația, acesta fiind proprietarul infrastructurii.**

Pentru beneficiarul final, cheltuielile eligibile vor fi cele dedicate elaborării documentației proiectului de specializare inteligentă, detaliate la subcap. 2.3.2. Acestea se vor încadra după cum urmează în categoria:

* **ajutorului de stat**

Valoarea sprijinului financiar solicitat în cadrul unui proiect din ajutor de stat poate fi de maximum alocarea regională pentru acest apel. În cazul în care solicitarea de sprijin depăşeşte această sumă, cererea de finanţare va fi respinsă.

**Beneficiarii eligibili de ajutor de stat pot fi exclusiv din categoriile:**

* **microîntreprinderi;**
* **întreprinderi mici şi mijlocii;**
* **parteneriatele constituite între acestea.**
* **ajutorului de minimis**

**Valoarea maximă a ajutorului de minimis de care poate beneficia solicitantul se calculează cumulându-se ajutoarele de minimis primite în anul fiscal în curs cu ajutoarele de minimis primite în ultimii 2 ani fiscali consecutivi, iar aceasta nu poate depăși echivalentul a 200.000 euro sau 100.000 euro** **pentru întreprinderile unice care efectuează transport de mărfuri în contul terților sau contra cost.**

**În cazul în care, după aplicarea regulilor de cumul, valoarea finanțării nerambursabile solicitate prin cererea de finanțare depășește plafonul de minimis specific (respectiv 200.000 euro sau 100.000 euro), întreaga componentă de minimis devine neeligibilă. În acest caz nu poate fi acordat un nou ajutor de minimis doar pentru acea parte din finanțarea solicitată care s-ar încadra în plafonul de minimis aplicabil.**

**Estimarea solicitanților cu privire la valoarea finanțării nerambursabile solicitate trebuie să ia în considerare posibilele fluctuații de curs valutar la momentul acordării ajutorului de minimis, respectiv la momentul încheierii contractului de finanțare. Astfel, indiferent de fluctuațiile valutare ale cursului de schimb, între cele două momente sau la momentele respective, valoarea nerambursabilă solicitată nu trebuie să depășească valorile maxime eligibile mai sus menționate, in caz contrar proiectul va fi respins, neputându-se solicita ajustarea respectivelor valori pentru încadrarea în limitele mai sus menționate.**

Beneficiarii eligibili de ajutor de minimis se pot încadra în toate tipurile de beneficiari, aşa cum sunt enumerate la punctul 2.1 din prezentul document.

**În fişa de proiect, solicitantul IMM va opta pentru tipul de sprijin solicitat, respectiv ajutor de stat sau ajutor de minimis.**

**Întreprinderea unică** include toate întreprinderile între care există cel puțin una dintre relațiile următoare:

1. o întreprindere deține majoritatea drepturilor de vot ale acționarilor sau ale asociaților unei alte întreprinderi;

2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Astfel, dacă întreprinderile A și B formează o întreprindere unică (spre exemplu, A deține peste 50% din părțile sociale ale lui B), atunci A și B împreună vor putea beneficia de 200.000 euro (nu fiecare în parte de câte 200.000 euro).

Întreprinderile care întrețin, prin intermediul uneia sau mai multor întreprinderi, oricare dintre relațiile de mai sus, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 euro (nu fiecare în parte de câte 200.000 euro).

La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.

Totuși, legătura dintre A și B trebuie luată în calcul la încadrarea solicitantului într-una din categoriile IMM – a se vedea secțiunea 3.2 ”Eligibilitatea solicitantului”.

Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004, cu modificările și completările ulterioare – Art. 4^4 alin. 4) trebuie luate în calcul doar la încadrarea solicitantului într-una din categoriile IMM – a se vedea secțiunea 3.2 ”Eligibilitatea solicitantului”. Astfel, dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM, la datele întreprinderii A se vor adăuga în totalitate datele (numărul mediu de salariați) înregistrate de C.

Pe de altă parte, în ceea ce privește acordarea și cumularea ajutorului de minimis, A și C nu vor fi considerate ca formând o întreprindere unică.

Se recomandă o atenţie sporită în aplicarea corectă a prevederilor Legii nr. 346/2004, cu modificările și completările ulterioare, în special în ceea ce priveşte identificarea întreprinderilor partenere și/sau legate cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/activelor totale) în pragurile prevăzute pentru categoria IMM-urilor se verifică abia după luarea în calcul a datelor aferente tuturor întreprinderilor partenere şi ale celor legate cu întreprinderea solicitantă, identificate conform legii. Pentru a obţine detalii suplimentare referitoare la încadrarea în categoria IMM, inclusiv la relaţiile de legătură şi parteneriat între societăţile comerciale, pe lângă prevederile Legii nr. 346/2004 privind stimularea înființării și dezvoltării IMM-urilor, cu modificările și completările ulterioare, se pot consulta şi următoarele documente:

- Recomandarea CE nr. 361/2003 privind definiția IMM-urilor;

- Manualul utilizatorului pentru definiția IMM-urilor (Comisia Europeană, 2015);

- precum şi jurisprudența Curții Europene de Justiție în ceea ce privește definiția IMM-urilor, conform Recomandării CE nr. 361/2003.

Schema de ajutoare de stat și de minimis nu poate avea ca obiect ajutoare destinate:

1. întreprinderilor care își desfășoară activitatea în sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului;
2. întreprinderilor care își desfășoară activitatea în domeniul producției primare de produse agricole;
3. întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:
   * 1. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;
     2. atunci când ajutoarele sunt condiționate de transferarea lor parțială sau integrală către producătorii primari;
4. activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
5. activităților condiționate de utilizarea preferențială a produselor naționale față de produsele importate;

În cazul în care o întreprindere își desfășoară activitatea atât în sectoarele menționate la literele (a), (b) sau (c), cât și în unul sau mai multe sectoare sau domenii de activitate incluse în domeniul de aplicare al Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, prevederile acestuia se aplică ajutoarelor acordate pentru aceste din urmă sectoare sau activități, cu condiția asigurării că activitățile desfășurate în sectoarele excluse din domeniul de aplicare al regulamentului nu beneficiază de ajutoare de minimis acordate în conformitate cu prezentul regulament;

1. ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;
2. ajutoarelor condiționate de utilizarea preferențială a produselor naționale față de produsele importate;
3. ajutoarelor acordate în sectorul pescuitului și acvaculturii, astfel cum sunt reglementate de Regulamentul (UE) nr. 1.379/2013 al Parlamentului European și al Consiliului, cu excepția ajutoarelor pentru formare, a ajutoarelor pentru accesul IMM-urilor la finanțare, a ajutoarelor în materie de cercetare și dezvoltare, a ajutoarelor pentru inovare destinate IMM-urilor, a ajutoarelor pentru lucrătorii defavorizați și pentru lucrătorii cu handicap, a ajutoarelor regionale pentru investiții din regiunile ultraperiferice și a schemelor de ajutoare regionale de exploatare;
4. ajutoarelor acordate în sectorul producției agricole primare, cu excepția ajutoarelor regionale pentru investiții din regiunile ultraperiferice, a schemelor de ajutoare regionale de exploatare, a ajutoarelor pentru consultanță în favoarea IMM-urilor, a ajutoarelor pentru finanțare de risc, a ajutoarelor pentru cercetare și dezvoltare, a ajutoarelor pentru inovare destinate IMM-urilor, a ajutoarelor de mediu, a ajutoarelor pentru formare și a ajutoarelor pentru lucrătorii defavorizați și lucrătorii cu handicap;
5. ajutoarelor acordate în sectorul prelucrării și comercializării produselor agricole, în următoarele cazuri:
   * 1. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective; sau
     2. atunci când ajutoarele sunt condiționate de transferarea lor parțială sau integrală către producătorii primari;
6. ajutoarelor pentru facilitarea închiderii minelor de cărbune necompetitive, astfel cum sunt reglementate de Decizia 2010/787 a Consiliului Europei.

În cazul în care o întreprindere își desfășoară activitatea atât în sectoarele excluse menționate mai sus, cât și în sectoarele care intră în domeniul de aplicare al prezentei scheme, prin prezenta schemă se vor finanța doar ultime sectoare sau activități eligibile, beneficiarii având obligația de a se asigura, prin mijloace corespunzătoare (precum separarea activităților sau o distincție între costuri, etc.), că activitățile desfășurate în sectoarele excluse nu vor fi finanțate din ajutoarele acordate în conformitate cu Schema de ajutoare de stat și de minimis aplicabilă prezentului apel de proiecte.

Totodată, această schemă nu se aplică:

* întreprinderilor (entităților) care fac obiectul unui ordin de recuperare neexecutat în urma unei decizii anterioare a Comisiei, a unui furnizor de ajutor de stat sau a altei entități care poate solicita recuperarea, prin care un ajutor este declarat ilegal și incompatibil cu piața internă, cu excepția schemelor de ajutoare destinate reparării daunelor provocate de anumite dezastre naturale;
* întreprinderilor (entităților) aflate în dificultate până la data de 31.12.2019.

Schema de ajutoare de stat și de minimis nu se aplică măsurilor de ajutor de stat care implică, prin ele însele, prin condițiile asociate lor sau prin metoda lor de finanțare, o încălcare nedisociabilă a dreptului Uniunii, în special:

* măsurilor de ajutor în cazul cărora acordarea de ajutoare este condiționată de obligația ca beneficiarul să își aibă sediul în România sau să fie stabilit cu preponderență în România; cu toate acestea, cerința de a avea un sediu sau o sucursală în România la momentul plății ajutorului este permisă;
* măsurilor de ajutor în cazul cărora acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale.

Schema nu se aplică de asemenea întreprinderilor aflate în situațiile de mai jos conform Recomandării Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale:

1. sunt rezidente din punct de vedere fiscal în jurisdicțiile care figurează în lista Uniunii Europene a jurisdicțiilor necooperante sau se supun legislației fiscale a acestora:
2. sunt controlate, direct sau indirect, de către acționari din jurisdicțiile care figurează în lista Uniunii Europene a jurisdicțiilor necooperante, analiza mergând până la nivelul beneficiarului real, așa cum este acesta definit la art. 3 pct. 6 din Directiva 849/2015 ;
3. controlează, direct sau indirect, filialele sau sedii permanente proprii în jurisdicțiile necooperante care figurează în lista UE;
4. exercită dreptul de proprietate în comun cu întreprinderile aflate în jurisdicțiile care figurează în lista Uniunii Europene a jurisdicțiilor necooperante.

# Capitolul 2. Reguli pentru acordarea finanțării

Pentru obținerea finanțării în cadrul acestui apel de proiecte, solicitantul și proiectul trebuie să respecte toate criteriile de eligibilitate mai jos menționate, în termenele stabilite în prezentul ghid și anexele la acesta.

Toate criteriile de eligibilitate menționate în prezentul ghid se verifică doar pentru activitățile eligibile prevăzute în proiect, iar realizarea activităților neeligibile se află în răspunderea exclusivă a solicitantului, acesta urmând a se asigura de respectarea legislației în vigoare pentru realizarea lor.

Totodată, beneficiarii documentațiilor pentru care se acordă sprijinul financiar în condițiile Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte pentru perioada de programare 2021-2027, în domeniul specializării inteligente, cu modificările ulterioare și a prezentului ghid au obligația de a depune cereri de finanțare în condițiile prevăzute de apelurile de proiecte în perioada de programare 2021-2027, sub sancțiunea restituirii finanțării acordate, conform prevederilor OUG nr. 66/2011, cu modificările și completările ulterioare.

În caz contrar, beneficiarii documentațiilor finanțate prin schema de ajutoare de stat și de minimis vor restitui finanțarea acordată de AM POAT prin ADR Centru. Clauzele și condițiile de returnare a sumelor acordate drept sprijin financiar sunt prevăzute în contractele de acordare a sprijinului financiar, anexe la prezentul ghid. În acest sens, ADR în calitate de beneficiar al proiectului POAT și administrator de schemă de ajutoare de stat și de minimis are obligația de a urmări (în perioada de programare 2021-2027) depunerea proiectelor pentru care a fost finanțată documentația tehnico-economică din POAT 2014-2020 și de a notifica AM POAT în cazul în care cererile de finanțare care au avut documentații finanțate prin POAT nu au fost depuse.

## 2.1 Solicitanți eligibili

În cadrul acestui apel de proiecte, sunt eligibile pentru a primi sprijin în dezvoltarea de proiecte următoarele tipuri de entități și parteneriate:

* **unitățile administrativ teritoriale locale/județene în parteneriat cu** universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari;
* **parteneriate între** universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
* universități;
* institute de cercetare;
* organizații neguvernamentale (ONG-uri);
* entități publice sau private de cercetare-dezvoltare-inovare;
* microîntreprinderi;
* întreprinderi mici, mijlocii și mari.

**Unitățile administrativ teritoriale pot depune proiecte doar în parteneriat**. Atunci când proiectele de specializare inteligentă se desfășoară în parteneriat cu autoritățile publice locale de la nivelul municipiilor reședință de județ, acestea asigură dezvoltarea rețelelor de utilități publice necesare structurilor de specializare inteligentă (structuri de cercetare dezvoltare inovare și transfer tehnologic asociate sectoarelor/ariilor/domeniilor de specializare inteligentă).

Pot beneficia de facilităţile prevăzute în cadrul schemei de ajutoare de stat și de minimis administrată de ADR Centru, unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus (cu excepția unităților administrației publice locale) care îndeplinesc cumulativ următoarele condiţii:

a) sunt legal constituite în România (conform actelor normative în vigoare pentru fiecare tip de solicitanţi);

b) reprezentantul legal al beneficiarului de sprijin nu a fost supus în ultimii 3 ani unei condamnări pronunțate printr-o hotărâre judecătorească definitivă, din motive profesionale sau etic profesionale;

c) reprezentantul legal al beneficiarului de sprijin nu a fost condamnat printr-o hotărâre judecătorească definitivă pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Uniunii Europene;

d) reprezentantul legal al solicitantului nu furnizează informaţii false;

e) nu a fost subiectul unei decizii de recuperare a unui ajutor de stat sau de minimis sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată;

f) este direct responsabilă de realizarea documentației tehnico-economică şi nu acţionează ca intermediar pentru proiectul propus a fi finanţat;

g) nu se află în niciuna dintre situațiile prevăzute în Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale.

**În cazul parteneriatelor inițiate de APL şi alte instituții publice, este necesară respectarea condițiilor pentru un proces transparent, conform art. 28 şi 29 din OUG nr. 40/2015** **privind gestionarea financiară a fondurilor europene pentru perioada de programare 2014–2020, cu modificările şi completările ulterioare.**

**ATENȚIE: liderul de parteneriat trebuie să fie proprietarul infrastructurii care va face obiectul investiţiei. De asemenea, liderul de parteneriat va fi cel care va depune solicitarea de sprijin financiar.**

## 2.2 Eligibilitatea solicitării de sprijin

Proiectele finanțate de ADR Centru, în calitate de administrator de schemă de ajutoare de stat și de minimis în cadrul POAT 2014-2020 trebuie să îndeplinească următoarele criterii de eligibilitate:

1. Să nu fi fost/nu fie finanţate din alte resurse publice nerambursabile;
2. Să fie implementate în conformitate cu politicile și normele UE şi naţionale, în special cele privind achiziţii publice, ajutor de stat/minimis, informare și publicitate, dezvoltare durabilă și egalitate de șanse;
3. să vizeze cel puțin unul dintre domeniile de specializare inteligentă cuprinse în Strategia de Specializare Inteligentă a Regiunii Centru sau unul din domeniile de specializare inteligentă naționale, conform SNCDI;

Strategia de specializare inteligentă a Regiunii Centru[[9]](#footnote-9) cuprinde următoarele domenii, pentru care se pot depune solicitări de sprijin în cadrul acestui apel, şi ulterior, cereri de finanţare pentru proiecte în perioada 2021-2027:

* Industria auto şi mecatronică
* Industria aeronautică
* Industria agro-alimentară
* Industria uşoară
* Silvicultură, prelucrarea lemnului şi industria mobilei
* IT şi Industriile creative
* Sectorul medical şi farmaceutic
* Turism
* Mediul construit sustenabil

1. De asemenea, strategia include următoarele cinci teme transsectoriale:  
   1. Economie sustenabilă
   1. Economie colaborativă
   2. Economie circulară
   3. Lanțuri de valoare locale
2. Tehnologii medicale
3. Medicină preventivă și recuperatorie
4. Modernizare industrială
   1. Modernizarea proceselor de producție prin noi tehnologii
   2. Dezvoltarea de noi produse
   3. Noi tehnologii de prototipare și testare
5. Energie în mediul construit
6. să fie rezultatul unui proces de preselecție desfășurat la nivel regional;
7. să aibă ca potențiali beneficiari unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus (cu excepția unităților administrației publice locale).

Atunci când proiectele de specializare inteligentă se desfășoară în parteneriat cu autoritățile publice locale de la nivelul municipiilor reședință de județ acestea asigură dezvoltarea rețelelor de utilități publice necesare structurilor de specializare inteligentă (structuri de cercetare dezvoltare inovare și transfer tehnologic asociate sectoarelor/ariilor/domeniilor de specializare inteligentă);

1. să aibă valoarea estimată totală, fără T.V.A., echivalent în lei, a proiectului cuprinsă între 5.000.000 euro și 25.000.000 euro pentru proiectele depuse de parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual de oricare dintre entitățile de mai sus. Beneficiarii pot constitui parteneriate în vederea pregătirii proiectelor menționate anterior;
2. să aibă valoarea estimată totală, fără T.V.A., echivalent în lei, a proiectului cuprinsă între 10.000.000 euro și 45.000.000 euro pentru proiectele depuse de unitățile administrației publice locale/județene, în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari. Beneficiarii pot constitui parteneriate în vederea pregătirii proiectelor menționate anterior; Valoarea preconizată a investiţiei va fi prezentată într-o notă justificativă, anexată la fişa de proiect.

**ATENȚIE!**

**Dacă în urma întocmirii documentaţiilor pentru care s-a solicitat sprijin rezultă o valoare a proiectului de investiţie sub pragul minim de eligibilitate, prevăzut la punctele de mai sus, valoarea finanţării acordate în cadrul acestui apel va fi considerată neeligibilă şi retrasă în conformitate cu procedurile legale.**

**De asemenea, dacă în urma întocmirii documentaţiilor rezultă că valoarea sprijinului aprobat iniţial depăşeşte pragul de 5% din valoarea proiectului de investiţie, beneficiarul va restitui finanţarea primită pentru studii/analize până la concurenţa pragului de 5% din valoarea proiectului a cărui pregătire a fost finanţată în cadrul acestui apel.**

1. proiectele pentru care se solicită sprijin pentru pregătire trebuie să fie pregătite pentru a fi implementate pe teritoriul Regiunii Centru;
2. să includă în declarație obligaţia solicitanţilor de a asigura cofinanțarea proiectului de specializare inteligentă după cum aceasta va fi stabilită în acord cu regulile de ajutor de stat;
3. activitățile din proiectele propuse spre finanțare pot fi demarate de la data intrării în vigoare a schemei de ajutor de stat și de minimis, respectiv începând cu data de 24.08.2020;
4. să fie implementate în intervalul de timp cuprins între data intrării în vigoare a schemei (24.08.2020) și până la 31.12.2021.

**ATENȚIE!**

**O entitate menționată la pct. e) de mai sus poate participa și poate, în condițiile prezentului ghid, obține sprijin pentru documentația aferentă unui singur proiect de specializare inteligentă, indiferent dacă depune proiect în calitate de beneficiar unic sau de lider/partener.**

**În procesul de pregătire, contractare și implementare, solicitantul trebuie să respecte:**

**1. Legislaţia naţională şi europeană aplicabilă în domeniul egalităţii de şanse, de gen, nediscriminare, accesibilitate.**

**2. Legislaţia naţională şi europeană aplicabilă în domeniul ajutorului de stat/de minimis, dezvoltării durabile, al protecţiei mediului, eficienţei energetice, al muncii și al achizițiilor publice.**

**3. Conținutul cadru impus de HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare.**

**În cazul unor dispoziţii contrare/necorelări între prevederile prezentului ghid şi documentele de referinţă aplicabile acestui apel, ordinea respectării prevederilor este următoarea:**

1. **Schema de ajutoare de stat şi de minimis privind unele măsuri pentru pregătirea portofoliului de proiecte destinat finanţării din fonduri externe nerambursabile, pentru perioada de programare 2021-2027, în domeniul specializării inteligente, aprobată prin OMFE nr. 894 din 3 august 2020, publicat în Monitorul Oficial, Partea I, nr. 769 din 24 august 2020, Data intrării în vigoare 24-08-2020;**
2. **Ghidul Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin OMFE nr. 1018/2020 cu modificările ulterioare;**
3. **Ghidul Solicitantului Simplificat pentru accesarea fondurilor destinate pregătirii proiectelor de infrastructură în domeniul specializării inteligente pentru Regiunea Centru.**

**ATENȚIE!**

**Pentru a se asigura eligibilitatea finanţării din FEDR pentru proiectele pentru care se acordă susţinere în cadrul acestei scheme de ajutoare de de stat/ și de minimis, este recomandat ca solicitanţii de sprijin să îşi construiască proiectele ţinând cont de următoarele condiţionări:**

* **Investiţia care urmează a fi realizată pe baza studiilor/analizelor susţinute în prezentul apel trebuie să vizeze în mod obligatoriu structuri/ansambluri colaborative de cercetare-dezvoltare-inovare şi transfer tehnologic în domeniile/sectoarele de specializare inteligentă.**

**Prin urmare, investiţiile destinate activităţii de producţie inovativă/prestare servicii inovative ale unei entităţi singulare sau asociative, chiar dacă în domeniile/sectoarele de specializare inteligentă, NU POT FI CONSIDERATE ELIGIBILE.**

* **Infrastructura de cercetare și cercetarea publică ar trebui să fie susținută numai dacă este bazată pe cerere din partea sectorului de afaceri și strict în sectoarele/domeniile de specializare inteligentă ale Regiunii Centru. De asemenea, intervenţiile în aceste zone trebuie să fie corelate la nivel regional şi naţional şi să fie evitată duplicarea.**
* **În activitatea de cercetare, în cadrul Fondului European de Dezvoltare Regională (FEDR), nivelurile de maturitate tehnologică (TRL) 1-3 nu constituie o prioritate, cu excepţia cazurilor în care corespund unei necesităţi identificate în Strategia de Specializare Inteligentă, prin mecanismul de descoperire antreprenorială.**
* **Companiile mari sunt eligibile pentru finanţarea investiţiilor doar în cadrul Obiectivului specific a(i) FEDR şi pentru proiecte care presupun cooperarea cu IMM în activităţi de CDI.**
* **Înainte de depunerea solicitării de sprijin, se recomandă solicitantului consultarea ultimei versiuni disponibile a programelor operaţionale pentru perioada 2021 – 2027, publicată pe site-ul Ministerului Fondurilor Europene, pentru a se examina concordanţa între proiectul propus pentru pregătire şi intervenţiile publice care ar trebui să susţină implementarea proiectului a cărui pregătire a fost finanţată (**<https://mfe.gov.ro/programe/>**).**

## 2.3 Eligibilitatea cheltuielilor

### 2.3.1 Baza legală

1. Actele normative și regulamentele europene menționate la secțiunea Baza legală din prezentul ghid.
2. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

Orice cheltuială poate fi considerată drept cheltuială eligibilă pentru co-finanţare (rambursare în limita stabilită) în cadrul POAT 2014-2020, dacă îndeplineşte cumulativ criteriile stabilite de *HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020 cu modificările și completările ulterioare,* și anume:

1. Este însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013, Regulamentul (UE) nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și Regulamentul (UE) nr. 1407/2013 AL COMISIEI din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.
2. Este în conformitate cu prevederile POAT 2014-2020.
3. Este în conformitate cu art. 65 alin. (11), art. 70, art. 71 art. 125 alin. (1) şi art. 140 din Regulamentul (UE) nr. 1303/2013.
4. Este rezonabilă şi necesară realizării proiectului.
5. Respectă prevederile legislaţiei Uniunii Europene şi naţionale aplicabile.
6. Este înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
7. Este angajată şi plătită de beneficiar în condiţiile legii, începând cu data semnării contractului de finanţare şi până la 31.12.2021, cu respectarea perioadei de implementare stabilite prin contractul de acordare a sprijinului financiar.
8. Să fie în conformitate cu contractul de acordare a sprijinului financiar, încheiat între administratorul Schemei și beneficiar.
9. Să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

### 2.3.2 Cheltuielile eligibile pentru beneficiarii finali ai schemei de ajutoare de stat și de minimis

Pentru beneficiarii finali ai schemei de ajutoare de stat și de minimis (unitățile administrativ teritoriale locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau individual cu oricare dintre entitățile de mai sus (cu excepția APL), sunt eligibile exclusiv costurile pentru elaborarea documentațiilor tehnico-economice și alte tipuri de documentații menționate.

Toate cheltuielile efectuate de beneficiarul final al schemei de ajutoare de stat și de minimis pentru pregătirea proiectului de specializare inteligentă cad sub incidența ajutorului de stat şi de minimis.

|  |
| --- |
| Subcategoria de cheltuieli poate include |
| Se cuprind cheltuielile pentru studii arheologice, studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie, studii de specialitate necesare în funcţie de specificul investiţiei. |
| Se includ cheltuielile pentru:   * plan de afaceri, studiul de oportunitate, studiul de marketing; * obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism, taxa pentru obţinerea/prelungirea valabilităţii autorizaţiei de construire/desfiinţare, conform prevederilor legale în vigoare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, iluminat public; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului de protecţie civilă/PSI; * alte avize, acorduri şi autorizaţii. |
| Se includ cheltuielile efectuate pentru: elaborarea documentațiilor tehnice - studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnico-economice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente. |

Implementarea financiară a proiectului se face prin mecanismul rambursării cheltuielilor efectuate în cadrul contractului de acordare a sprijinului financiar astfel cum prevede OUG nr. 40/2015 privind gestionarea financiară a fondurilor europene pentru perioada de programare 2014–2020, cu modificările şi completările ulterioare, precum şi HG nr. 93/2016 pentru aprobarea Normelor metodologice de aplicare a prevederilor OUG nr. 40/2015.

### 2.3.3 Cheltuieli neeligibile

* taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul;
* cheltuieli pentru întreprinderile aflate în dificultate, astfel cum sunt definite în normele Uniunii privind ajutoarele de stat;
* amenzi, penalităţi, cheltuieli de judecată şi cheltuieli de arbitraj;
* cheltuielile cu auditul achiziționat de beneficiar pentru proiect;
* pentru proiectele de investiție pe domeniul specializare inteligentă care sunt propuse a fi realizate în parteneriat și pentru care liderul sau unul/mai mulți parteneri sunt entităţi finanţate din fonduri publice, în cazul nerespectării art. 29 alin. (1) din OUG nr. 40/2015 privind selectarea partenerilor privați, cheltuielile sunt neeligibile.

## 2.4 Modalitatea de acordare a ajutoarelor de stat și de minimis

Sprijinul pentru pregătirea de proiecte în domeniul Specializării Inteligente în Regiunea Centru se acordă de către ADR Centru, sub formă de ajutor de stat sau ajutor de minimis, în urma desemnării ca Administrator de schemă de ajutoare de stat și de minimis conform OUG nr. 88/2020.

Agenţia pentru Dezvoltare Regională Centru încheie cu beneficiarii potențiali, unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual cu oricare dintre entitățile de mai sus (cu excepția unităților administrației publice locale) contracte de acordare a sprijinului financiar pentru pregătirea proiectelor de specializare inteligentă. Modelul contractului de finanțare este publicat pe site-ul POAT, la adresa <https://mfe.gov.ro/programe/autoritati-de-management/am-poat/>

Întrucât modelul poate să mai sufere modificări, care vor fi aprobate prin ordin al Ministrului Fondurilor Europene, vă invităm să vizitați periodic site-ul Programului Operațional Asistență Tehnică.

**Perioada de implementare a schemei de stat/minimis se va termina la 31.12.2021.**

## 2.5 Depunerea solicitărilor de sprijin în cadrul apelului

Potențialii solicitanți în cadrul apelului de proiecte, vor completa fişa de proiect de investiție atașată prezentului ghid (Anexa 1).

Fişa de proiect va fi însoţită de următoarele documente:

1. Documente statutare ale solicitantului/partenerilor din proiect/ (după caz):
   * Hotărârea judecătorească de validare a mandatului primarului/preşedintelui Consiliului judeţean (sau orice alte documente din care să rezulte calitatea de reprezentant legal, pentru situații particulare) și Ordin al prefectului prin care consiliul se declară legal constituit pentru administraţiile publice;
   * Actul de constituire/statut pentru universităţi, institute, entităţi de cercetare şi ONG;
   * certificat ONRC în termen de valabilitate pentru societăți comerciale (termenul de valabilitate al unui certificat ONRC este de 30 de zile de la data emiterii);
2. Certificatele de atestare fiscală referitoare la obligațiile de plată la bugetul local, bugetele speciale și bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv bugetul local, în ultimul an calendaristic/în ultimele 6 luni, în cuantumul stabilit de legislația în vigoare.
3. Act de identitate al reprezentantului legal al solicitantului/liderului de parteneriat;
4. Declaraţie de angajament şi eligibilitate pentru solicitant/parteneri, dacă este cazul; prin declarație se atestă că solicitantul nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin 5 financiar public pentru întreprinderi de lipsa unei legături cu jurisdicțiile necooperante în scopuri fiscale. Totodată, până la semnarea contractului de acordare a sprijinului financiar, beneficiarii vor depune un certificat constatator eliberat de Oficiul Național al Registrului Comerțului.
5. Declarație de ajutor de stat/de minimis, după caz;
6. Declarație de TVA (dacă este cazul);
7. Declaraţie de încadrare în categoria IMM (dacă este cazul);
8. Consimțământ prelucrare date personale;
9. Acord de parteneriat/asociere încheiat între solicitant şi ceilalţi participanţi din proiect (dacă este cazul);
10. Extras de carte funciară, în termen de valabilitate, care atestă dreptul de proprietate asupra terenului şi infrastructurii pe care se va realiza proiectul (dacă este cazul);
11. Notă justificativă de determinare a valorii investiţiei de specializare inteligentă din perioada de programare 2021-2027, a cărei pregătire se începe, şi două oferte de fundamentare a bugetului solicitării prezente de finanţare (pentru studii/analize etc.).

Solicitările de sprijin, asumate prin semnătură olografă sau electronică de către reprezentantul legal (persoana împuternicită, dacă este cazul) al solicitantului/liderului de parteneriat se vor transmite, până la data şi ora limită prevăzute mai jos, la adresele: [office@adrcentru.ro](mailto:office@adrcentru.ro) sau [programe@adrcentru.ro](mailto:programe@adrcentru.ro)

În cazul în care fişa şi documentele anexate vor fi semnate de un împuternicit al reprezentantului legal, este necesară transmiterea actului de împuternicire, încheiat în formă autentificată. Fișa de proiect și declarațiile în nume propriu pot fi semnate **doar de reprezentanții legali**.

Documentele se vor transmite arhivat în format .rar sau .zip, în fişiere de dimensiuni <= 5MB, astfel încât să poată fi primite de serverul de email.

**Solicitările de sprijin se vor putea depune în cadrul apelului începând cu data de 30.11.2020, ora 12.00 PM, ora României.**

**Termenul limită de transmitere a solicitărilor de sprijin este 15.02.2021, ora 12.00 PM, ora României.**

# 

# Capitolul 3. Procesul de evaluare și selecție



## Descriere generală

Proiectele vor fi selectate în urma derulării unui apel de depunere a solicitărilor de sprijin la ADR Centru. În urma sesiunii de depunere a solicitărilor de sprijin, vor fi selectate de către ADR Centru fişe de proiect de investiție şi prioritizate în funcţie de criteriile specifice prevăzute în grila de verificare şi evaluare.

Procesul se va derula în două etape distincte:

* verificarea conformităţii administrative și a eligibilităţii,
* evaluarea tehnică şi financiară a solicitării de sprijin.

În prima fază se va realiza verificarea conformităţii şi eligibilităţii solicitării de sprijin. În cazul îndeplinirii tuturor condiţiilor de conformitate şi eligibilitate, se va proceda la etapa următoare, de acordare de punctaj pe baza condiţiilor enumerate în Anexa 3A.

Solicitantul poate formula câte o contestație după oricare dintre cele două etape, conform subcapitolului 3.4 de mai jos.

Verificarea conformităţii administrative va urmări, în principal, completarea corespunzătoare, din punct de vedere formal, a secțiunilor formularelor depuse. Verificarea eligibilităţii va urmări încadrarea solicitantului în lista solicitanților eligibili POAT, precum și capacitatea lui administrativă, financiară și operațională de a îndeplini condițiile în vederea accesării fondurilor.

ADR Centru poate cere solicitantului, prin intermediul unei solicitări de clarificări, documente/informaţii suplimentare privind fișa de proiect de investiție, atunci când constată că aceste documente/informaţii lipsesc sau nu sunt suficient de clare.

Ca urmare a completării grilei de verificare a conformității administrative și a eligibilității pot exista 2 situaţii:

1. Proiectul a obţinut răspunsuri pozitive la toate întrebările menţionate în grilă. În acest caz se va trece la etapa următoare, de evaluare tehnico-financiară. ADR Centru va notifica solicitantul, în termen de 2 zile lucrătoare de la semnarea grilei de verificare, cu privire la rezultat.
2. Dacă proiectul nu îndeplineşte toate criteriile menţionate în grila de verificare administrativă şi de eligibilitate respectiv dacă obține cel puțin un răspuns negativ la una dintre întrebările aplicabile și/sau unele mențiuni sunt neclare pentru a se asigura un răspuns cert asupra îndeplinirii criteriului respectiv, solicitantului i se va adresa o solicitare de clarificări. Dacă în termen de **3 zile lucrătoare** solicitantul nu răspunde la cererea de clarificare sau dacă răspunsurile oferite nu permit un răspuns pozitiv, ADR Centru va respinge proiectul. În termen de 2 zile lucrătoare de la semnarea grilei de verificare a conformităţii administrative și a eligibilității, ADR Centru va notifica solicitantul cu privire la rezultatul negativ al verificării, cu justificarea aferentă.
3. In faza de evaluare tehnică și financiară, având in vedere faptul ca este un apel competitiv, nu se solicită clarificări, fișele de proiect fiind evaluate în baza informațiilor furnizate și/sau clarificate în evaluarea administrativă

ADR Centru va întocmi Lista finală a solicitărilor de sprijin pentru finanțare din POAT în ordinea descrescătoare a punctajelor primite în etapa de evaluare tehnico-financiară, care va cuprinde solicitările care se încadrează în alocarea regională. Restul solicitărilor de sprijin selectate, care nu se vor încadra în alocarea regională a acestui apel, vor fi incluse într-o Listă de rezervă, în ordinea descrescătoare a punctajelor primite. Finanțarea acestora va fi posibilă dacă sumele puse la dispoziția Regiunii Centru se vor suplimenta, dacă se vor înregistra economii față de valorile estimate ulterior derulării procedurilor de achiziție sau dacă anumiți beneficiari își vor retrage fișele de proiect de investiție, conform prevederilor Ghidului Solicitantului Condiții Specifice POAT în domeniul specializării inteligente, aplicabil acestui apel.

Necesarul de finanțare suplimentar pentru solicitările care se încadrează peste alocarea regiunii, va fi comunicat AM POAT.

## Criterii pentru selecţia solicitărilor de sprijin

Criteriile de verificare a conformității administrative și a eligibilității, precum și criteriile de evaluare tehnică şi financiară sunt detaliate în Anexa 3 şi în Anexa 3A la prezentul document.

Proiectele vor fi evaluate din punct de vedere tehnic şi financiar, pe baza următoarelor criterii de evaluare:

1. Maturitatea proiectului

* regimul juridic al bunului imobil, care va face obiectul investiției, este clarificat din punct de vedere al dreptului de proprietate;

În cazul în care, la momentul depunerii Fişei de proiect, Solicitantul face dovada înscrierii definitive privind proprietatea, va ataşa la Fişa de proiect documente justificative din care să reiasă aceasta (extras de carte funciară). În acest caz va primi punctaj maxim la criteriul 1 din grila de punctare.

În cazul în care, pentru implementarea proiectului vor fi necesare exproprieri, se va preciza calendarul estimativ al exproprierilor.

La momentul depunerii Cererii de finanțare a investiției, solicitantul trebuie să se asigure că deține dreptul de proprietate asupra terenulului și infrastructurii pe care se va realiza proiectul, respectiv că acestea nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului (de ex. limite legale, convenționale etc).

1. Capacitatea solicitantului de implementare a proiectului

* a mai gestionat proiecte similare
* resursele materiale şi umane (echipa de proiect) sunt clar definite şi sunt adecvate

1. Caracterul integrat al ideii de proiect

* caracterul integrat al ideii de proiect cu alte proiecte
* caracterul integrat al ideii de proiect din punct de vedere teritorial

1. Caracterul partenerial al ideii de proiect

* implică entităţi private cu o contribuţie semnificativă în implementarea viitorului proiect de investiţii şi operarea viitorului obiectiv

1. Infrastructura utilizată

* proiectul prevede şi reabilitarea / transformarea / modernizarea infrastructurilor existente

1. Abordarea sectorială

* se prezintă ideea unui proiect transsectorial sau multisectorial

1. Deschiderea către operarea IMM

* proiectul prevede platforme tehnologice care pot fi utilizate de către IMM

1. Protecţia mediului înconjurător

* se propune respectarea principiilor pactului ecologic Green Deal/amprentă de carbon redusă

1. Contribuţia proprie la cheltuielile eligibile

* se asigură o contribuţie proprie la cheltuielile eligibile peste limita prevăzută.

În procesul de evaluare/contractare, ADR Centru își rezervă dreptul de a solicita și alte documente suplimentare, cu scopul de a se asigura de fundamentarea informațiilor incluse în fişa de proiect de investiție și, mai ales, a bugetului proiectului.

## Renunțarea la solicitarea de sprijin

Retragerea solicitării de sprijin se va face numai de către reprezentantul legal al Solicitantului/parteneriatului sau de către persoana împuternicită prin mandat/împuternicire specială. Retragerea solicitării de sprijin se va realiza prin notificare prin email, în orice etapă a procesului de evaluare și contractare.

## Depunerea și soluționarea contestațiilor

Solicitantul are drept de contestaţie împotriva notificării de respingere. Contestaţia trebuie transmisă în termen de 3 zile lucrătoare de la primirea scrisorii de informare privind rezultatul verificării/evaluării solicitării de sprijin (fișa de proiect de investiție).

**Contestaţia** trebuie să cuprindă elemente referitoare la:

* Datele de identitate ale contestatorului;
* Obiectul contestaţiei;
* Motivarea în fapt şi în drept a cererii;
* Mijloacele de probă, în măsura în care este posibil;
* Semnătura reprezentantului legal al contestatorului sau a persoanei împuternicite de acesta.

Contestația se transmite de către Solicitant prin poştă electronică, la adresele [office@adrcentru.ro](mailto:office@adrcentru.ro) sau [programe@adrcentru.ro](mailto:programe@adrcentru.ro)

Contestaţia se soluţionează de o comisie alcătuită la nivelul ADR Centru.

Decizia Comisiei de soluționare a contestațiilor poate diferi de decizia Comisiei de evaluare și nu mai poate fi contestată. Decizia Comisiei de soluționare a contestațiilor poate face obiectul căilor de atac potrivit legii contenciosului administrativ.

Membrii comisiei de soluţionare a contestaţiilor vor analiza contestaţia depusă de solicitant, probele aduse în susţinerea acesteia, în măsura în care acesta a adus probe.

**Comisia va admite contestaţia în situaţia în care** sunt admise motivele contestaţiei şi proiectul corespunde criteriilor conformității administrative si de eligibilitate, precum și din punct de vedere tehnico – financiar.

**Contestaţia va fi respinsă în următoarele situaţii:**

1. Contestația este transmisă după termenul de depunere mai sus menționat;
2. Nu sunt admise motivele contestaţiei şi proiectul nu corespunde criteriilor de conformitate administrativă și de eligibilitate;
3. Nu sunt admise motivele contestaţiei şi solicitarea nu corespunde din punct de vedere tehnico – financiar;
4. Dacă în urma analizării contestaţiei se constată că aceasta nu priveşte motivele respingerii solicitării.

În soluționarea contestației se pot solicita clarificări contestatarului.

Comisia de soluționare a contestațiilor întocmește un raport unic de contestație, în care detaliază lucrările desfășurate în vederea soluționării contestației.

Decizia comisiei se va comunica solicitantului printr-o notificare, în termen de 2 zile lucrătoare de la data semnării deciziei. **Decizia comisiei este definitivă în sistemul căilor administrative de atac.** În consecinţă, în cazul admiterii contestaţiei, se va relua etapa de verificare sau evaluare a solicitării, al cărei rezultat a fost contestat.

# Capitolul 4. Contractarea proiectelor

Dacă solicitarea de sprijin îndeplineşte toate cerinţele impuse de procesul de evaluare, ADR Centru va întocmi documentele necesare în vederea contractării. Contractarea sprijinului financiar se va realiza în ordinea descrescătoare a punctajului obţinut în etapa de evaluare şi în limita bugetului alocat. În caz de punctaj final egal, departajarea va fi realizată pe baza punctajelor obținute la criteriile 7 și apoi la 9. Dacă este cazul, ADR Centru va solicita și informații/documente pentru completarea contractului de finanțare.

Pentru fiecare solicitare admisă se va semna un contract de acordare a sprijinului financiar între beneficiari şi ADR Centru în care vor fi stipulate drepturile, obligaţiile şi responsabilităţile fiecărei părți, în condiţiile OUG nr. 88/2020 şi a Ghidului specific AM POAT în domeniul specializării inteligente, publicat pentru acest apel[[10]](#footnote-10).

Încadrarea definitivă în valoarea maximă a ajutorului financiar nerambursabil se va realiza utilizând cursul Inforeuro din luna semnării contractului de acordare de sprijin. Astfel, se recomandă atenție la calculul valorii solicitate astfel încât să nu fie afectată semnificativ de fluctuațiile de curs care pot apărea până la data semnării contractului de acordare a sprijinului financiar.

Documente necesare pentru depunere în etapa de contractare:

1. Situaţiile financiare anuale ale solicitantului si partenerilor (aprobate de adunarea generală a acționarilor sau asociaților) aferente exercițiului fiscal 2019
   * Bilanţul prescurtat (Formular 10)
   * Contul de profit şi pierdere (Formular 20)
   * Datele informative (Formular 30)
   * Situația activelor imobilizate (Formular 40)
   * Notele explicative la situațiile financiare, conform normelor contabile

Pentru situațiile financiare depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Situaţiile financiare anuale ale entităților identificate ca întreprinderi partenere și/sau legate cu solicitantul/partenerul (aprobate de adunarea generală a acționarilor sau asociaților respectivelor entități), conform declarației unice, aferente exercițiului fiscal 2019
   * Bilanţul prescurtat (Formular 10)
   * Contul de profit şi pierdere (Formular 20)
   * Datele informative (Formular 30)

sau într-o formă echivalentă, pentru întreprinderile partenere/legate înregistrate în afara României.

Pentru situațiile financiare depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Certificatele de atestare fiscală referitoare la obligațiile de plată la bugetul local, bugetele speciale și bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv bugetul local, în ultimul an calendaristic/în ultimele 6 luni, în cuantumul stabilit de legislația în vigoare.
2. Declaraţiile de angajament şi eligibilitate, eligibilitate ajutor de minimis, încadrare în categoria IMM actualizate.

Orice alt document din lista celor anexate la formularul cererii de finanțare, actualizat, dacă au intervenit modificări.

# Capitolul 5. Anexe

Anexa 1 – Formular fișă de proiect de investiție

Anexa 2 - Model declarație de angajament şi eligibilitate

Anexa 3 - Grilă de verificare a conformității administrative și eligibilității

Anexa 3A - Grilă de evaluare tehnico-financiară

Anexa 4 – Model declarație eligibilitate ajutor de minimis

Anexa 4A – Model declarație eligibilitate ajutor de stat

Anexa 5 – Model declarație încadrare în categoria IMM

Anexa 6 – Model acord de parteneriat

Anexa 7 – Model declarație TVA

Anexa 8 – Consimțământ prelucrare date cu caracter personal

1. <https://www.fonduri-ue.ro/poat-2014> [↑](#footnote-ref-1)
2. <https://mfe.gov.ro/omfe-nr-1220-29-10-2020-privind-modificarea-ghidului-solicitantului-conditii-specifice-de-accesare-a-fondurilor-din-programul-operational-asistenta-tehnica-2014-2020-pentru-pregatirea-porto/> [↑](#footnote-ref-2)
3. <http://legislatie.just.ro/Public/DetaliiDocumentAfis/229508> [↑](#footnote-ref-3)
4. <https://lege5.ro/Gratuit/gm3tenrvha3a/ordonanta-de-urgenta-nr-88-2020-privind-instituirea-unor-masuri-precum-si-acordarea-unui-sprijin-financiar-pentru-pregatirea-portofoliului-de-proiecte-in-domenii-strategice-considerate-prioritare-pent> [↑](#footnote-ref-4)
5. <http://legislatie.just.ro/Public/DetaliiDocument/171816> [↑](#footnote-ref-5)
6. <https://lege5.ro/Gratuit/haydambyga/strategia-nationala-pentru-competitivitate-2015-2020-septembrie-2015-hotarare-775-2015?dp=haztmmjugmzdo> [↑](#footnote-ref-6)
7. <https://www.edu.ro/sites/default/files/_fi%C8%99iere/Minister/2016/strategii/strategia-cdi-2020_-proiect-hg.pdf> [↑](#footnote-ref-7)
8. <http://www.adrcentru.ro/dez-reg/strategia-de-specializare-inteligenta-a-regiunii-centru-versiunea-septembrie-2017/> [↑](#footnote-ref-8)
9. <http://www.adrcentru.ro/dez-reg/strategia-de-specializare-inteligenta-a-regiunii-centru-versiunea-septembrie-2017/> [↑](#footnote-ref-9)
10. <https://mfe.gov.ro/programe/autoritati-de-management/am-poat/> [↑](#footnote-ref-10)